Սեն Ժերմեն դը Պրե

**Սեն Ժերմեն դը Պրե աբբայություն** (, «Սեն Ժերմենի վանք»),  Բենեդիկտյան աբբայություն ; Փարիզի ամենահին աբբայությունը, ռոմանական ճարտարապետության հուշարձան; գտնվում է Սենի ձախ ափին՝ Ֆրանսիայի մայրաքաղաքի 6-րդ թաղամասում։ Համարվում է Փարիզում ներկայումս գոյություն ունեցող պաշտամունքային կառույցներից ամենահինը

Սկզբնապես ընկած է եղել Փարիզի պարիսպներից դուրս՝ լե Պրե անվանումով հայտնի ձախափնյա դաշտերում։ Միջնադարում համարվել է հարուստ ու կարևոր կրոնա-մշակութային կենտրոն՝ հռչակված իր պատկերազարդ ձեռագրերով, դպրությամբ, գիտնականներով։ Բացի այդ, եղել է Գերմանուսի, Խիլդեբերտի և մերովինգյան այլ արքաների շիրմատուն։

1953 թվականից&nbsp; հանդիսանում է Ֆրանսիայի պատմական հուշարձան։

Վանքի անունը հետագայում տրվել է Փարիզի հանրահայտ Սեն Ժերմեն դը Պրե թաղամասին։

## Պատմություն
Աբբայության պատմությունը կապված է ֆրանկ Մերովինգների տոհմից թագավոր Հիլդեբերտ I- ի անվան հետ։ Ֆրանկների առաջին արքա Քլովիսի որդի Հիլդեբերտը Իսպանիայից վերցրեց վեստգոթերի համար արժեքավոր մասունքը, այսպես կոչված, Սարագոսայի եկեղեցու սարկավագ Սուրբ Վինսենթի տունիկան, ով նահատակվել է հռոմեական կայսր Դիոկղետիանոսի օրոք քրիստոնյաների հալածանքների ժամանակ։ Հիլդեբերտը հրամայեց այն մեխել Փարիզի դարպասներին, սակայն Փարիզի եպիսկոպոսի՝ սբ. Գերմանոս Փարիզցու (496-576)  խորհրդով 541 թվականին հիմնել է վանք՝ սուրբ Վինսենթ Սարագոսացու մասունքները պահելու համար։ Հենց այս վանքում թաղված եպիսկոպոսի անունն էլ, որ ֆրանսերեն արտասանվում է «Ժերմեն», 576 թվականին տրվել է աբբայությանը։

Այսօր աբբայությունից պահպանվել է միայն Սեն Ժերմեն դը Պրե եկեղեցին, որը համարվում է ամենահինը Փարիզում։ Եկեղեցու զանգակատունն ու նավը կառուցվել են ռոմանական ոճով և թվագրվում են XI-XII դարերով:. Սեն Ժերմեն դը Պրեն միջնադարում Ֆրանսիայի ամենահարուստ վանքերից մեկն էր։ Նրա ունեցվածքի նկարագրության մեջ (Վանահայր Իրմինոնի պոլիպտիխը, 9-րդ դարի սկիզբ) թվարկված են 25 կալվածքներ և ավելի քան 2 հազար գյուղացիական ընտանիքներ։

Բենեդիկտացի վանական Աբոն Կուզիկն ապրում էր աբբայությունում։ 861 թվականին աբբայությունը այրվել է վիկինգների կողմից։ Աբբայության եկեղեցիներից մեկում երկար ժամանակ պահվել են Պիեռ Աբելյարի մասունքները։

## Մերովինգյան թագավորների բազիլիկ
Այստեղ, բացի Հիլդեբերտ I- ից ( 558 թ. ) թաղված են եղել նաև Մերովինգների տոհմի հետևյալ արքաները. Հիլպերիկ I-ը՝ 584- ին, Ֆրեդեգոնդան՝ 598- ին և Քլոթար II-ը՝ 628- ին։ Այսպիսով՝ Սեն-Ժերմեն-դե-Պրե աբբայությունը Սեն-Դենի աբբայությունից շատ առաջ դարձել է առաջին թագավորական նեկրոպոլիսը։

## Պատկերասրահ

File:Exterior Saint Germain des Prés 01.JPG|
File:Paris (75), abbaye Saint-Germain-des-Près, tour nord.jpg|
File:P1240322 Paris VI eglise St-Germain choeur rwk.jpg|
File:Cartesio.JPG|
File:Paris Saint-Germain-des-Prés Mausolée de Jean II Casimir Vasa Roi de Pologne.jpg|
File:Palais abbatial St Germain.jpg|


## Ծանոթագրություններ

## Գրականություն
*Dumoulin, Aline; Ardisson, Alexandra; Maingard, Jérôme; Antonello, Murielle; *Églises de Paris* (2010), Éditions Massin, Issy-Les-Moulineaux, 
*Hillairet, Jacques; *Connaissance du Vieux Paris*; (2017); Éditions Payot-Rivages, Paris; (in French). 
*Leborgne, Dominique, *Saint-Germain-des-Prés et son faubourg*,Editions Parigramme, Paris (2005), 
* Dom Jacques Bouillart, Histoire de l'abbaye royale de Saint-Germain-des-Prés, Փարիզ, 1724։
* Օնորե Ֆիսկե, La France pontificale (Gallia christiana), Փարիզի արքեպիսկոպոս, հ. 2, Paris, E. Repos, 1864—1873։
* Anne Prache, Île-de-France romane, Abbaye Sainte-Marie de La Pierre-Qui-Vire, Zodiaque, coll. «La Nuit des Temps», 1983 թ.

## Արտաքին հղումներ
* Photos and text on church interior on Patrimoine-Histoire site https://www.patrimoine-histoire.fr/Patrimoine/Paris/Paris-Saint-Germain-des-Pres.htm
* Photos
* Article about the medieval stained glass in the abbey https://vidimus.org/issues/issue-21/feature/
* https://gallica/bnf.fr/ark:/12148/bpt6k356891/f347.item
* Lefèvre-Pontalis, M.E.,m "Étude Historic et Archéologique sur L'Église de Saint-Germain des Prés", Congrès archéologique de France, (January 1920) 
* Saint-Germain-des-Prés Abbey [Արխիվացված հունվարի 19, 2012, Wayback Machine- ում:]

Կատեգորիա:Բնօրինակում անաղբյուր հոդվածներ
Կատեգորիա:Տաճարներ այբբենական կարգով
Կատեգորիա:Փարիզի գերեզմանատներ
Կատեգորիա:Փարիզի եկեղեցիներ
Կատեգորիա:Փարիզի շենքեր և կառույցներ
Կատեգորիա:Փարիզի տեսարժան վայրեր